Antigone av Epirus

Antigone (gresk: Ἀντιγόνη, født en gang før 317 f.Kr.Ptolemaic Genealogy: Antigone, Footnote 3    - død 295 f.Kr.Ptolemaic Genealogy: Antigone, Footnote 7   ) var en gresk-makedonsk adelskvinne. Via sin mors andre ekteskap ble hun et medlem av ptolemeerdynastiet i Egypt, og gjennom sitt ekteskap med Pyrrhos, konge av Epirus i Hellas, ble hun dronning.

 Bakgrunn 
Antigone var datter og andre barn av adelskvinnen Berenike med hennes første ektemann Filip.Ptolemaic Genealogy: Berenice I    Hun hadde en eldre bror ved navn Magas og en yngre søster kalt Theoxena.

Hennes far Filip var sønn av Amyntas med en ukjent mor.Artikkel i Ancient Library: Philippus no. 5    Basert på hentydninger fra den antikke historikeren PlutarkPlutark: Livet til Pyrrhos, 4,4 hadde hennes far vært gift tidligere og hadde barn, inkludert døtre.Ptolemaic Genealogy: Berenice I, Footnote 6    Han tjenestegjorde som offiser i hæren til Aleksander den store og det er kjent at han ledet en divisjon av falanksen i Aleksanders kriger.Artikkel i Ancient Library: Magas no.1 

Hennes mor Berenike var en adelskvinne fra Eordaia i Makedonia. Hun var datter av adelsmannen Magas, som lite eller ingenting er kjent om, og adelskvinnen Antigone.Heckel, Waldemar (2006): Who's Who in the Age of Alexander the Great: Prosopography of Alexander's Empire, Wiley, s. 71 Berenikes mor var niese av den mektige makedonske regenten Antipatros, og var en fjern slektning av argeadedynastiet, kongeslekten i Makedonia.Ptolemaic Dynasty - Affiliated Lines: The Antipatrids   

Rundt 318 f.Kr. døde hennes far Filip av naturlige årsaker. Etter hans død reiste Berenike sammen med sine barn til Egypt hvor de ble en del av følget til Berenikes tremenning på morssiden, Eurydike, som var gift med Egypts konge og farao, Ptolemaios I Soter, og den første greker på Egypt trone og grunnlegger av ptolemeerdynastiet. Allerede året etter var Ptolemaios blitt forelsket i Berenike og skilte seg fra Eurydike for å kunne gifte seg med henne. Med sitt ekteskap med Ptolemaios, ble Berenike dronning av Egypt og mor til ptolemeerdynastiet. Hun fødte Arsinoe II, Filotera, og tronarvingen Ptolemaios II Filadelfos, alle halvsøsken til Antigone.

 Pyrrhos 
I år 300 eller 299 f.Kr. ble Pyrrhos av Epirus sendt som gissel til Egypt som en del av en fredsavtale mellom Demetrios I Poliorketes og Ptolemaios I Soter. Det ble en kortvarig enighet mellom de to herskerne.Ptolemaic Genealogy: Antigone, Footnote 4    Pyrrhos var en ung mann på rundt tyve år da han ankom Ptolemaios' hovedstad Alexandria. Det synes som om den egyptiske monarken likte ham. Pyrrhos var åpenbart tapper ung mann som beviste sin styrke og mot på kongelige jaktselskap og andre øvelser.«Pyrrhus of Epirus (1)» , Livius.org I 299 eller 298 f.Kr. sørget Ptolemaios for at han ble gift med Antigone. For dem begge var dette deres første ekteskap.Plutark: Livet til Pyrrhos 4,4Pausanias, 1.11.5

Med hjelp av Antigone fikk Pyrrhos en flåte med skip, leiesoldater og penger fra Ptolemaios. han satte seil med Antigone til sitt kongedømme Epirus. I hans fravær hadde innbyggerne invitert Neoptolemos II til å være konge. Pyrrhos erklærte at han var fornøyd med å dele makten med ham, de var tross alt slektninger, men ikke lenge etter fikk Pyrrhos sin medkonge Neoptolemos drept i et gjestebud, og klarte å overbevise innbyggerne i Epirus at Neoptolemos hadde både vært illojal og troløs. Han ble da enekonge og Antigone ble hans dronning.

 Dronning av Epirus 
Lite er kjent om Antigones forhold til Pyrrhos og hennes styre som dronning av Epirus. Hun fødte ham to barn: en datter som ble kalt for Olympias (samme navnet som moren til Aleksander den store) og en sønn ved navn Ptolemaios, åpenbart oppkalt etter hans velgjører Ptolemaios I Soter.Ptolemaic Genealogy: Antigone    Antagelig døde Antigone i barsel, for det synes som om hun døde det samme året som hennes sønn ble født.Ptolemaic Genealogy: Antigone, Footnote 8   

Som en posthum ære til sin første hustru (han giftet seg gjentatte ganger etterpå), grunnla Pyrrhos en koloni kalt for Antigonia (lokalisert i dagens Gjirokastër i sørlige Albania), oppkalt etter henne.Crabb, George (1833): Universal Historical Dictionary, bind I, Baldwin and Cradock, s. 93 Kolonien ble kjent for medaljer som bar hennes navn. De utmerket seg med en obelisk innenfor en krone med eføyblader og en stilk druer og bar inskripsjonen ΑΝΤΙΓΟΝΕΩΝ.

 Referanser 

Kategori:Greske kvinner fra oldtiden
Kategori:Antikkens Epirus
Kategori:Fødsler på 300-tallet f.Kr.
Kategori:Dødsfall i 295 f.Kr.